„ Það er góður gangur í Landnámssetrinu og hefur starfsemin vaxið og dafnað vel að okkar mati , “ segja frumkvöðlarnir Kjartan Ragnarsson og Sigríður Margrét Guðmundsdóttir ( Sirrý ) , stofnendur Landnámsseturs Íslands í Borgarnesi . Í vor verða átta ár síðan Landnámssetrið var opnað og hefur staðurinn skapað sér sess á starfstíma sínum sem einn helsti áfangastaður ferðamanna í landshlutanum . Kjartan og Sirrý segja töluverðar breytingar hafa átt sér stað á þessum tíma í ferðaþjónustunni á Íslandi . Allra mest í mikilli fjölgun erlendra ferðamanna til landsins og hafa breytingarnar gefið góðan byr í seglin í rekstri Landnámssetursins . Viðhorfsbreyting gagnvart atvinnugreininni er einnig að eiga sér stað hægt og bítandi til hins betra að þeirra dómi , þó að á ýmsum sviðum verðskuldi ferðaþjónustan meiri viðurkenningu . Blaðamaður Skessuhorns settist niður með Kjartani og Sirrý og ræddi við þau um undanfarin ár í Landnámssetrinu og vettvang ferðaþjónustunnar sem hefur verið leiksvið þeirra hjóna síðasta áratuginn . Lesa má viðtalið við þau í jólablaðinu .